title: 2010/75/ЕС: Решение на Комисията от 5 февруари 2010 година относно финансовото участие на Съюза в координираната мониторингова програма относно разпространението на Listeria monocytogenes в някои готови за консумация храни, която ще се проведе в държавите-членки (нотифицирано под номер C(2010) 592)

text:
               10.2.2010

               BG

               Официален вестник на Европейския съюз

               L 37/55

         РЕШЕНИЕ НА КОМИСИЯТА
   от 5 февруари 2010 година
   относно финансовото участие на Съюза в координираната мониторингова програма относно разпространението на Listeria monocytogenes в някои готови за консумация храни, която ще се проведе в държавите-членки
   (нотифицирано под номер C(2010) 592)
   (2010/75/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 66 от него,
   като взе предвид Директива 2003/99/ЕО на Европейския парламент и на Съвета от 17 ноември 2003 г. относно мониторинга на зоонозите и заразните агенти, причиняващи зоонози (2), и по-специално член 5 от нея,
   като има предвид, че:

               (1)

               В Регламент (ЕО) № 882/2004 се предвиждат, наред с останалите разпоредби, процедури относно финансовата подкрепа на Съюза за провеждането на мерки, необходими за осигуряване на прилагането на Регламент (ЕО) № 882/2004.

               (2)

               През 2006 г. (3) и 2007 г. (4) от Европейския орган по безопасност на храните (ЕОБХ) и Европейския център за профилактика и контрол върху заболяванията бяха изготвени доклади относно тенденциите и източниците на зоонозите, заразните агенти, причиняващи зоонози, и антимикробната резистентност в Съюза (доклади на ЕОБХ/ECDC). Според данните от посочените доклади за 2006 г. регистрираните случаи на листериоза (Listeria monocytogenes) при човека са общо 1 588 в 25 държави-членки. Освен това 1 558 подобни случая са регистрирани в 26 държави-членки през 2007 г. В докладите се показва още, че е налице съществено нарастване на появата на подобни случаи при човека в периода 2001—2006 г. Болестта често протича тежко и смъртността при нея е висока.

               (3)

               Фактът, че Listeria monocytogenes може да се размножава в различни храни при ниски температури от 2 до 4 °C, прави появата на Listeria monocytogenes в готови за консумация храни (ГКХ) с относително дълъг срок на годност особено притеснителна.

               (4)

               Съгласно Регламент (ЕО) № 2073/2005 на Комисията от 15 ноември 2005 г. относно микробиологични критерии за храните (5) производителите и търговците на храни трябва да се съобразяват с критериите за безопасност на храните относно Listeria monocytogenes за готовите за консумация храни в рамките на програмите за добра хигиенна практика и анализ на опасностите и контрол в критични точки (HACCP).

               (5)

               Докладите на ЕОБХ/ECDC показаха, че най-висока степен на неспазване на критериите за Listeria monocytogenes е регистрирана при готовите за консумация сирена и готовите за консумация рибни и топлинно обработени месни продукти.

               (6)

               Ескпозицията на Listeria monocytogenes при човека е основно чрез храните. Следователно разпространението и степента на зараза с Listeria monocytogenes в готовите за консумация рибни продукти, сирена и топлинно обработени месни продукти следва да бъдат оценявани по хармонизиран и сравним начин посредством координирана мониторингова програма на ниво търговия на дребно във всички държави-членки.

               (7)

               Растежът на Listeria monocytogenes в готовите за консумация храни се влияе значително от нивото на pH, активността на водата и температурата на съхранение на продукта. Може да се използва методът на моделирането за оценка на растежа на Listeria monocytogenes в готовите за консумация храни при различни температурни условия.

               (8)

               Когато не са налице съответните определения в законодателството на Съюза, следва да се използват определенията в общия стандарт за сирената на Codex (CODEX STAN 283-1978, изменение 2008) и в груповия стандарт на Codex за неузрели сирена, включително и пресни сирена (CODEX STAN 221-2001, изменение 2008), издадени от комисията Codex Alimentarius, за да се гарантира хармонизираният подход при определението на готовите за консумация сирена.

               (9)

               В Директива 2003/99/ЕО се предвижда, че могат да бъдат създадени координирани мониторингови програми, особено когато са идентифицирани конкретни нужди, за оценка на риска и за установяването на основни стойности, свързани със зоонозите и заразните агенти, причиняващи зоонози.

               (10)

               През м. май 2009 г. работната група за наблюдението на събирането на данни за зоонозите към ЕОБХ прие доклад относно предлагани технически спецификации на координирана мониторингова програма за Listeria monocytogenes за някои категории ГКХ, продавани на дребно в ЕС (6).

               (11)

               Предвид важността на това да се събират сравними данни за разпространението на Listeria monocytogenes в готовите за консумация храни следва да се осигури финансово участие от страна на Съюза в провеждането на такава координирана мониторингова програма.

               (12)

               Целесъобразно е да се възстановяват разходи за лабораторни изпитвания, като се установи таван за разходите. Всички други разходи, като например тези за вземане на проби, пътуване и административни въпроси, не подлежат на финансово участие от Съюза.

               (13)

               Финансово участие от Съюза следва да бъде предоставено, ако координираната мониторингова програма се провежда в съответствие с настоящото решение и ако компетентните органи предоставят цялата необходима информация в сроковете, определени в настоящото решение.

               (14)

               От съображения за административна ефикасност всички разходи, представени за финансово участие от Съюза, следва да бъдат изразени в евро. В съответствие с Регламент (ЕО) № 1290/2005 на Съвета от 21 юни 2005 г. относно финансирането на обща селскостопанска политика (7) обменният курс за разходи, направени във валута, различна от евро, следва да е последният определен от Европейската централна банка курс преди първия ден на месеца, през който е представено заявлението за възстановяване от заинтересованата държава-членка.

               (15)

               Настоящото решение представлява решение за финансиране по смисъла на член 75 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности („Финансовият регламент“) (8), на член 90 от подробните правила за прилагането на финансовия регламент и на член 15 от вътрешните правила за изпълнение на общия бюджет на Европейските общности.

               (16)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото решение се създава координирана мониторингова програма относно разпространението на Listeria monocytogenes в някои категории готови за консумация храни на ниво търговия на дребно, предвидени в член 2, и се предвиждат правила за финансово участие на Съюза в мерките, предприети от държавите-членки, за изпълнението ѝ.
   Член 2
   Обхват и продължителност на координираната мониторингова програма
   1.   Държавите-членки изпълняват координирана мониторингова програма за оценка на разпространението на Listeria monocytogenes в следните категории готови за консумация храни в проби, подбрани на случаен принцип на ниво обекти за търговия на дребно:

               а)

               пакетирана (незамразена) топла или изстудена пушена или маринована (gravad) риба;

               б)

               меки или полумеки сирена, с изключение на пресните сирена;

               в)

               пакетирани месни продукти, преминали термична обработка.

         2.   Събирането на пробите за координираната мониторингова програма, предвидена в параграф 1, се извършва от 1 януари 2010 г. най-късно до 31 декември 2010 г.
   Член 3
   Определения
   По смисъла на настоящото решение се прилагат следните определения:

               1.

               „Готова за консумация храна“ означава готова за консумация храна съгласно определението в член 2, буква ж) от Регламент (ЕО) № 2073/2005.

               2.

               „Срок на годност“ означава срок на годност съгласно определението в член 2, буква е) от Регламент (ЕО) № 2073/2005.

               3.

               „Партида“ означава партида съгласно определението в член 2, буква д) от Регламент (ЕО) № 2073/2005.

               4.

               „Търговия на дребно“ означава търговия на дребно съгласно определението в член 3, параграф 7 от Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (9); по смисъла на настоящото решение обаче значението на „търговия на дребно“ обхваща само магазини, супермаркети и други подобни обекти за продажба директно на крайния потребител; тук не се включват терминали или центрове за дистрибуция, заведения за обществено хранене, места за обществено хранене в учреждения, заводски столове, ресторанти и други подобни услуги в областта на храните, и пунктове за търговия на едро.

               5.

               „Преработка“ означава преработка съгласно определението в член 2, параграф 1, буква м) от Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (10).

               6.

               „Месни продукти“ означава месни продукти съгласно определението в приложение I, точка 7.1 от Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (11).

               7.

               „Страна на производство“ означава страната, посочена на идентификационния знак, както е предвидено в приложение II, раздел I, част Б, точка 6 от Регламент (ЕО) № 853/2004.

               8.

               „Пакетирана храна“ означава храна, чиято повърхност е изцяло покрита с цел да се предотврати прекият контакт на храната с околната среда, като опаковката може да е промокаема или непромокаема.

               9.

               „Пакетирана в модифицирана атмосфера храна“ означава, че храната е пакетирана и херметически затворена след отстраняването на въздуха вътре в опаковката и заменянето му със строго контролирана газообразна смес от въглероден диоксид, кислород и/или азот.

               10.

               „Вакуумирана храна“ означава храна, която е пакетирана и херметически затворена след отстраняването на въздуха вътре в опаковката.

               11.

               „Пушена риба“ означава обработена чрез опушване риба.

               12.

               „Маринована (gravad) риба“ e риба, която е обработена в сол и захар без термична обработка.

               13.

               „Узрели сирена“ означава сирена, които не са готови за консумация веднага след производството им, но които трябва да бъдат държани в продължение на определено време, на определена температура и при такива други условия, които ще доведат до необходимите биохимични и физични промени, характерни за въпросните сирена.

               14.

               „Меки сирена“ означава сирена, които съдържат процент влажност, на обезмаслена основа, по-висок от 67 %.

               15.

               „Полумеки сирена“ означава сирена, които са с текстура, която е малко по-твърда от категорията „меки сирена“. Тези сирена съдържат процент влажност на обезмаслена основа, вариращ между 62 и 67 %. Полумеките сирена се характеризират с това, че на пипане са твърди, но еластични.

               16.

               „Узрели сирена с плесен“ означава сирена, при които узряването е постигнато основно посредством процес на развитие на характерна плесен във вътрешността и/или по повърхността на сирената.

               17.

               „Узрели сирена на петна“ означава сирена, по време или след узряването на които кората се обработва или се колонизира естествено с желана култура микроорганизми, например Penicillium candidum или Brevibacterium linens. В резултат от това покривният слой или петно формира част от кората.

               18.

               „Саламурени сирена“ означава сирена, узрели и съхранявани в саламура до момента на продажбата или пакетирането им.

               19.

               „Пресни сирена“ означава сирена от вида на изварата, които не са подлагани на зреене, като например извара тип „селско сирене“, моцарела, рикота и тип „quark“. Пресните сирена не са включени в координираната мониторингова програма.

         Член 4
   Вземане на проби, анализ и регистриране на данните от държавите-членки
   1.   Вземането на проби се извършва от компетентния орган или под неговия контрол.
   2.   Националните референтни лаборатории за Listeria monocytogenes извършват анализите за Listeria monocytogenes, pH и активността на водата.
   3.   Компетентният орган може да посочи други лаборатории освен националните референтни лаборатории, които са акредитирани за и ангажирани с официалния контрол на Listeria monocytogenes за извършване на анализите за Listeria monocytogenes, pH и активността на водата.
   4.   Вземането на проби и извършването на анализите, предвидени в параграфи 1, 2 и 3, както и регистрирането на всички съответни данни, се извършва в съответствие с техническите спецификации, изложени в приложение I.
   5.   Броят на пробите, които трябва да бъдат взети за категория готови за консумация храни във всяка държава-членка, е посочен в приложение II.
   Член 5
   Събиране, оценка, отчитане и използване на данните на равнището на Съюза
   1.   Държавата-членка събира и прави оценка на резултатите от пробите и анализите за Listeria monocytogenes, pH и активността на водата, предвидени в член 4, параграфи 1, 2 и 3 от настоящото решение.
   Посочените резултати и оценката им, заедно с всички съответни данни, се включват в окончателен доклад относно изпълнението на координираната мониторингова програма, който се предава на Комисията преди 31 май 2011 г.
   2.   До 31 декември 2009 г. Комисията установява формата на речника на данните и формулярите за събиране на информация, които трябва да се използват от компетентните органи при изготвянето на доклада, посочен в параграф 1.
   3.   Комисията изпраща окончателните доклади, предвидени в параграф 1, до Европейския орган по безопасност на храните (ЕОБХ), който ги разглежда, разработва прогнозни модели за спазването на критериите за безопасност на храните по отношение на Listeria monocytogenes и за микробния растеж при различни условия на съхранение и изготвя обобщаващ доклад в срок от шест месеца.
   4.   Използването на данните, представени от държавите-членки, за цели, различни от координираната мониторингова програма, подлежи на предварително съгласие на държавите-членки.
   5.   Данни и резултати се оповестяват публично във формат, който гарантира поверителност на отделните резултати.
   Член 6
   Условия за осигуряване на финансово участие на Съюза
   1.   Финансово участие на Съюза на обща стойност 1 555 300 евро се осигурява на държавите-членки от бюджетен ред 17 04 02 за покриване на разходите за анализите, предвидени в член 4, параграф 2, в границите на максималната обща сума за съфинансиране, определена в приложение III.
   2.   Финансовото участие на Съюза, предвидено в параграф 1, се изплаща на държавата-членка, при условие че координираната мониторингова програма е проведена според съответните разпоредби от законодателството на Съюза, включително и правилата относно конкуренцията и възлагането на обществени поръчки, и в съответствие със следните условия:
   Окончателният доклад за изпълнението на координираната мониторингова програма трябва да бъде предаден на Комисията преди 31 май 2011 г.; докладът трябва да съдържа:

               i)

               цялата информация, определена в приложение I, част Г;

               ii)

               подкрепящи доказателства за разходите, направени от държавите-членки за анализите; въпросните доказателства трябва да съдържат най-малкото информацията, изложена в приложение IV.

         3.   В случай на представяне със закъснение на окончателния доклад, посочен в параграф 2, финансовото участие на Съюза се намалява с 25 % на 1 юли 2011 г., с 50 % — на 1 август 2011 г. и със 100 % — на 1 септември 2011 г.
   Член 7
   Максимални суми, подлежащи на възстановяване
   Максималната стойност на сумите, които се възстановяват на държавите-членки от финансовото участие на Съюза за всеки анализ, не надвишава следното:

               а)

               60 евро за всеки анализ за откриване на Listeria monocytogenes;

               б)

               60 евро за всеки анализ за изброяване на Listeria monocytogenes;

               в)

               15 евро за всеки pH анализ;

               г)

               20 евро за всеки анализ на активността на водата (aw).

         Член 8
   Обменен курс за разходите
   Когато разходът на една държава-членка е във валута, различна от евро, съответната държава-членка я преобразува в евро чрез прилагане на последния обменен курс, определен от Европейската централна банка преди първия ден на месеца, в който е подадено заявлението от държавата-членка.
   Член 9
   Адресати
   Адресати на настоящото решение са държавите-членки.

      Съставено в Брюксел на 5 февруари 2010 година.

            За Комисията

         Androulla VASSILIOU

            Член на Комисията

      (1)  ОВ L 165, 30.4.2004 г., стр. 1.

      (2)  ОВ L 325, 12.12.2003 г., стр. 31.

      (3)  The EFSA Journal (2007 г.) 130.

      (4)  The EFSA Journal (2009 г.) 223.

      (5)  ОВ L 338, 22.12.2005 г., стр. 1.

      (6)  The EFSA Journal (2009 г.) 300, стр. 1—66.

      (7)  ОВ L 209, 11.8.2005 г., стр. 1.

      (8)  ОВ L 248, 16.9.2002 г., стр. 1.

      (9)  ОВ L 31, 1.2.2002 г., стр. 1.

      (10)  ОВ L 139, 30.4.2004 г., стр. 1.

      (11)  ОВ L 139, 30.4.2004 г., стр. 55.

      ПРИЛОЖЕНИЕ I

         (посочено в член 4, параграф 4)

         ЧАСТ А

         РАМКА ЗА ВЗЕМАНЕТО НА ПРОБИ

      1.   Продукти, от които ще се вземат проби

      Проби се вземат от следните категории готови за консумация храни на ниво търговия на дребно:
      1.1.   Пакетирана (незамразена) топла и изстудена пушена или маринована риба (gravad)

      Продуктите, които принадлежат към тази категория, трябва да бъдат вакуумирани или пакетирани в модифицирана атмосфера.
      Рибата може да бъде нарязана или не. Опаковката може да съдържа цяла риба, половин риба или част от риба. Рибата може да бъде със или без кожа.
      1.2.   Меки или полумеки сирена, с изключение на пресните сирена

      В тази категория се включват сирена, направени от сурово, термично обработено или пастьоризирано мляко от който и да е животински вид. Сирената може да са узрели, узрели на петна, узрели с плесен или саламурени.
      Сиренето може да е пакетирано, включително в плат, както и може да е разопаковано в обекта за търговия на дребно, но опаковано за клиента в момента на продажба.
      1.3.   Пакетирани месни продукти, преминали термична обработка

                  1.3.1.

                  Продуктите, които принадлежат към тази категория, трябва да са преминали термична обработка, след което трябва да са обработени и вакуумирани или пакетирани в модифицирана атмосфера.

                  1.3.2.

                  Продуктите, които принадлежат към тази категория, обхващат както неопакованите месни продукти, така и месните продукти с промокаема кожа, които са нарязани или обработени по друг начин между термичната обработка и опаковането. Продуктите може да са опушени след термичната обработка.
                  Тази категория в частност включва:

                              а)

                              охладени сготвени месни продукти: месни продукти, обикновено направени от цели или големи части от анатомични или променени структури (като например сготвена нарязана шунка и сготвено пилешко филе);

                              б)

                              наденици;

                              в)

                              пастети.

                  1.3.3.

                  Тази категория не включва:

                              а)

                              сушени след термична обработка месни продукти, като например сушени колбаси;

                              б)

                              месни продукти, термично обработени в непромокаема опаковка, които не са обработени след това;

                              в)

                              ферментирали месни продукти, включително ферментирали наденици.

            2.   Модел на вземане на пробите

      Използва се пропорционална стратифицирана схема за вземане на проби за координираната мониторингова програма, при която пробите се разпределят на всяка държава-членка пропорционално на размера на населението в съответната държава-членка.
      2.1.   План за вземане на пробите

                  2.1.1.

                  Всяка държава-членка трябва да има план за вземане на пробите, базиран на многостепенен гнездови подбор:

                              а)

                              първото ниво е съставено от по-големите градове, където се вземат проби;

                              б)

                              второто ниво е съставено от обектите за търговия на дребно, където се вземат проби;

                              в)

                              третото ниво е съставено от различни хранителни продукти от трите категории готови за консумация храни, от които се вземат проби.

                  2.1.2.

                  Планът за вземане на проби трябва да се изготви от компетентния орган и трябва да включва следното:

                              а)

                              по-големите градове, включени в координираната мониторингова програма;

                              б)

                              вида на включените в обхвата на пробите обекти за търговия на дребно и процента на пробите, взети от всяка категория;

                              в)

                              времето, по което е вземана пробата през годината.

                  2.1.3.

                  Когато са налице съответни маркетингови данни, планът за вземане на пробите трябва да включва и:

                              а)

                              видовете продукти, които се включват в пробите от всяка от трите категории готова за консумация храна;

                              б)

                              броя на пробите, които трябва да се вземат от всеки вид продукт, упоменат в буква а).

                  2.1.4.

                  Държавите-членки изготвят план за вземане на проби според правилата, описани по-долу, и въз основа на най-добрите налични маркетингови данни. Въпросните маркетингови данни или съдействие за това, как да се намери информацията често могат да бъдат получени от национални търговски асоциации. При липса на маркетингови данни се използват възможно най-точните оценки за пазарния дял, за да се попълни информацията в плана за вземане на проби на централно ниво. При липса на надеждна маркетингова информация може да е необходимо компетентните органи да делегират избора на вида продукт, от който трябва да се вземе проба в рамките на една категория, на лицето, което взема пробите на място.

            2.2.   Подбор на целевите категории обекти за търговия на дребно

      Компетентните органи избират обектите за търговия на дребно, от които се вземат пробите. Типичните видове обекти за търговия на дребно, които се включват в пробите, са: супермаркети, малки магазини, специализирани бакалии и пазарите на открито (като пазарите със селскостопански продукти или селските пазари).
      Ако най-голямата категория обекти за търговия на дребно (например супермаркетите) осигуряват доставките за поне 80 % от пазара на ГКХ, тогава е необходимо пробите да са само от тези обекти. Когато това не е така, се добавя втората по големина категория обекти, докато бъдат обхванати поне 80 % от пазара.
      Когато вземането на проби се извършва по план за вземане на проби, броят на пробите, които се вземат за всяка категория готови за консумация храни от всеки вид обект за търговия на дребно, е пропорционален на пазарния дял на този вид обекти за търговия на дребно в рамките на целевите видове обекти.
      2.3.   Подбор на градовете, в които се вземат проби

      Вземането на проби се извършва в големи градове. Трябва да се вземат проби поне в два големи града във всяка държава-членка.
      Общият брой на населението в градовете, в които се вземат проби, трябва да обхваща поне 30 % от населението в държавата-членка. Ако обаче в плана са включени осемте най-големи града, общият брой на населението в тях може да е по-малък от 30 % от населението в съответната държава.
      2.4.   Избор на времето за вземане на проби

      Нивото на заразяване с Listeria monocytogenes в готовите за консумация храни може да варира през годината. С цел да се осигурят точни резултати на координираната мониторингова програма, продължителността ѝ се разделя на 12 периода от по един месец, през които трябва да се вземе еднакъв брой проби.
      2.5.   Подбор на готовите за консумация храни в трите основни категории, от които трябва да се вземат проби

      Готовите за консумация храни в трите категории ГКХ, от които трябва да се вземат проби, се подбират въз основа на маркетинговите данни и се описват подробно в плана за вземане на проби.
      Разнообразното естество на продуктите в една категория може и да не позволи извършването на надеждна оценка на пазарния дял. В този случай компетентните органи могат да изберат да дадат указания на лицата, които извършват събирането на проби, да подберат сирена за вземане на проби въз основа на прогнозната оценка на пазарния им дял в съответствие с националния план за вземане на проби. Предоставената за това вземане на проби информация може да бъде по данни за оборота, предоставени от управителя на обекта за търговия на дребно, или по-приблизително по степента, до която продуктът присъства на пазара, т.е. какво се предлага в обекта за търговия на дребно. С този подход компетентните органи следва да съставят относителна картина за приблизителния пазарен дял на основния вид храна по категориите с цел най-подходящото представяне на представител на продуктите, от които се вземат проби, на пазара, напр. сирена от сурово/пастьоризирано мляко.

         ЧАСТ Б

         СЪБИРАНЕ И ТРАНСПОРТ НА ПРОБИТЕ

      1.   Вид и подробна информация за пробата

      Пробите се вземат на случаен принцип сред артикулите на вниманието на потребителите и трябва да тежат поне 100 g всяка. Възможно е да се вземе повече от една проба от всяка от трите категории готови за консумация храни по време на едно посещение в обекта за търговия на дребно. Проба обаче следва да се вземе от не повече от пет партиди от една категория продукти по време на едно посещение.
      За пробите се събират само пакетирани и цели (запечатани) опаковки, пакетирани от производителя. При сирената обаче може да се събират проби и от продукти, опаковани в обекта за търговия на дребно.
      Продуктът, който се събира за пробите, трябва да има етикет, за да може да се запише информацията, която се отнася до продуктите. Информацията върху етикета включва следното:

                  а)

                  данни за страната на производство;

                  б)

                  номер на партидата;

                  в)

                  срок на годност;

                  г)

                  указания за температура и условия на съхранение, ако има такива;

                  д)

                  друга информация, която обикновено се намира на етикета на опакованата готова за консумация храна.

            Ако на етикета не може да се види цялата информация, упомената в букви а)—г), лицето, което взема пробите, изисква от собственика или управителя на обекта за търговия на дребно липсващата информация за продукта и информацията от етикета и/или търси за справка информацията върху пакета на продукта на едро.
      Ако етикетът на готовата за консумация храна не е ясен или е повреден по друг начин, не се взема проба от продукта. Събират се по две проби от всяка партида пушена или маринована (gravad) риба, които влизат в категорията за вземане на проби. Информацията от етикета, като партиден номер, дата, до която продуктът може да бъде продаван, трябва да се проучи, за да се гарантира, че двете проби са от една партида. Една от двете проби трябва да бъде анализирана в деня на получаването на пробите в лабораторията, а другата — в края на срока на годност на продукта.
      За меки и полумеки сирена и термично обработени месни продукти се взема само една проба от партидата, която проба трябва да се анализира в края на срока на годност на продукта.
      Пробите се поставят в отделни торбички и се изпращат незабавно в лабораторията за анализ.
      Трябва да се вземат предпазни мерки на всички нива, за да се гарантира, че оборудването, използвано по време на събирането на проби, транспорта и съхранението, не е заразено с Listeria monocytogenes.
      2.   Информация за пробите

      Цялата необходима налична информация по отношение на пробите се записва във формуляр за попълване при вземане на проби, образецът за който се изготвя от компетентния орган. Този формуляр винаги придружава пробата. За пробите на сирената, пакетирани в обекта за търговия на дребно, може да е необходимо да се помоли за информация за изисквания продукт, както и за подробна информация от етикета и/или да се направи справка с информацията на пакета, използван при търговията на едро.
      Когато пробите са събрани, се измерва температурата на повърхността на опакованите проби и се записва във формуляра.
      Всяка проба и придружаващият я формуляр за проба се обозначават с уникален номер, който се използва от вземането на пробата до изследването ѝ. За тази цел компетентният орган използва система с уникални номера.
      3.   Транспортиране на пробите

      Пробите се транспортират в охладени контейнери и трябва да се съхраняват при температура между 2 и 8 °C и по време на транспортирането им се осигурява среда без външно заразяване.
      Всички проби на готови за консумация храни трябва да пристигнат в лабораторията до 24 часа от момента на вземането на пробата.
      При изключителни обстоятелства времето за транспортиране може да надвиши 24 часа. Времето на транспортиране обаче не е по-дълго от 48 часа и при никакви обстоятелства не води до това, изпитването да се провежда след датата на годност на продукта, от който е взета проба.

         ЧАСТ В

         ПОДГОТОВКА НА ПРОБИТЕ И АНАЛИТИЧНИ МЕТОДИ

      1.   Получаване на пробите

      1.1.   Общи правила

      При получаване на пробите лабораториите проверяват информацията, записана от лицето, което взема пробите, на формуляра за пробата и попълват съответните полета от формуляра. Всички получени проби се проверяват преди съхранението, за да се гарантира целостта на опаковката, използвана по време на транспортирането. Пробите, получени с температура над 8 °C, се отхвърлят, освен ако температурата в обекта за търговия на дребно не е била над 8 °C.
      Без да се засяга точка 1.2, всички проби се съхраняват на охладено място до края на срока им на годност.
      Когато пробите трябва да се съхраняват до края на срока им на годност, те се охлаждат:

                  а)

                  при температурата на съхранение, посочена на етикета на опаковката. Ако на етикета са посочени гранични стойности на температурата на съхранение, пробата трябва да се съхранява при температурата с горната гранична стойност;

                  б)

                  ако на етикета на опаковката не е конкретно посочена температура на съхранение, пробата се съхранява при:

                              i)

                              най-високата температура на охлаждане, определена от действащото законодателство или указания в държавата-членка, в която се събира пробата, с толеранс от ± 2 °C;

                              ii)

                              8 °C (± 2 °C), когато не съществува съответно законодателство или указания.

            Ако срокът на годност на продукта, от който се взема проба, изтича през почивни дни или на национален празник, пробата трябва да се анализира в последния работен ден преди изтичането на срока на годност.
      1.2.   Специални правила по отношение на пушената и маринованата (gravad) риба

      Едната от двете проби се анализира до 24 часа от момента на пристигане в лабораторията. Ако посочената проба не е анализирана незабавно след пристигането ѝ, тя трябва да се съхранява в охладено състояние при температура 3 °C (± 2 °C) в лабораторията преди извършването на анализа.
      Втората проба се съхранява в охладено състояние до края на срока на годност на продукта.
      2.   Подготовка на препарата и подготовка на началната суспензия

      На всички етапи се избягва кръстосаното заразяване между пробите и от околната среда. Пробите се изхвърлят след започването на лабораторните анализи. При преустановяването на анализа, напр. поради неприемливи отклонения в процеса на анализ, трябва да се набавят нови проби.
      За началния разтвор се взема целият продукт или представителна част от 100 до 150 g. Взема се проба от храната, която включва повърхност, която се консумира (като например 20 % кора/повърхност и 80 % вътрешна част). При разрязването на опакован продукт съответната проба се взема от повече от един разрез от продукта. Частта за изпитване се разрязва на малки парчета и се поставя стерилен плик тип „стомахер“, като се използва стерилен инструмент и техника за стерилизиране. От въпросната смес се вземат 10 g за изпитване за изброяване, а 25 g се вземат за изпитване за откриване.
      Към обема на частта за изпитване (10 g) се добавят 9 обема (90 ml) разтвор, като впоследствие сместа се хомогенизира, като се използва апарат „стомахер“ или пулсифайер за 1—2 минути.
      Може да се приложи буферирана пептонна вода като разтворител за общо приложение, както е описано в стандарт EN ISO 11290-2 „Микробиология на храни и фуражи. Хоризонтален метод за откриване и изброяване на Listeria monocytogenes. Част 2: Метод на изброяване“.
      За разтварянето на пробата от сирене се използва разтвор на натриев цитрат, както е описано в стандарт EN ISO 6887-5 „Микробиология на храни и фуражи. Подготвяне на проби за изпитване, начална суспензия и десетктани разреждания за микробиологично изследване. Част 5: специфични правила за подготовка на мляко и млечни продукти“.
      Анализът за откриване и изброяване на Listeria monocytogenes се извършва в съответствие със следното:

                  а)

                  за проби от пушена и маринована (gravad) риба трябва да се проведат два набора от анализи:

                              i)

                              незабавно след събирането на пробите на ниво обект за търговия на дребно; и

                              ii)

                              в края на срока на годност;

                  б)

                  за проби от меки и полумеки сирена и проби от термично обработени месни продукти анализите трябва да се проведат в края на срока на годност на продукта.

            2.1.   Откриване на Listeria monocytogenes

      Откриването на Listeria monocytogenes се извършва съобразно изменената версия на стандарт EN ISO 11290-1:1996 „Микробиология на храни и фуражи. Хоризонтален метод за откриване и изброяване на Listeria monocytogenes. Част 1: Метод на откриване“.
      2.2.   Изброяване на Listeria monocytogenes

      Изброяването на Listeria monocytogenes се извършва съобразно стандарт EN ISO 11290-2:1998 „Микробиология на храни и фуражи. Хоризонтален метод за откриване и изброяване на Listeria monocytogenes. Част 2: Метод на изброяване“ и изменението му EN ISO 11290-2:1998/Amd 1:2004: „Модификация на средата за изброяване“.
      Ако се установи, че пробата е заразена, се приема, че повечето от продуктите съдържат ниски нива на зараза с Listeria monocytogenes. За да бъде възможна оценка на малки количества в пробите (между 10 и 100 cfu/g), 1 ml от основния разтвор се изпитва два пъти, както е посочено в стандарт EN ISO 11290-2:1998/Amd 1:2004:

                  а)

                  разстлан по повърхността на три предметни стъкла с диаметър 90 mm; или

                  б)

                  разстлан по повърхността на предметно стъкло с диаметър 140 mm.

            Поради опасност от по-високи нива на заразяване с Listeria monocytogenes 0,1 ml от началния разтвор трябва да бъде разстлан на повърхността на едно предметно стъкло, за да бъде възможно изброяването до 1,5 × 104 cfu/g. Тази посявка трябва да се направи веднъж, както е предвидено в стандарт ISO 7218:2007 „Микробиология на храни и фуражи. Общи изисквания и ръководство за микробиологични изпитвания“.
      3.   Анализ на рН и на активността на водата (аw) на пушената и маринованата (gravad) риба

      3.1.   Определяне на стойността на рН

      Определянето на стойността на pH на пробата се извършва в съответствие със стандарт EN ISO 2917:1999 „Месо и месни продукти. Измерване на pH. Референтен метод“.
      Анализът трябва да се извърши на пробата, която е била подложена на изпитване при пристигане в лабораторията. За измерването на стойността на pH на пробата се препоръчва недеструктивната техника, описана в метода на ISO.
      Резултатът се отчита в приблизителна стойност, закръглена до най-близката 0,05 единица pH.
      3.2.   Определяне на активността на водата (aw)

      Определянето на активността на водата (aw) на пробата се извършва съгласно стандарт EN ISO 21807:2004 „Микробиология на храните и фуражите. Определяне на активността на водата“.
      Анализът трябва да се извърши на пробата, която е била подложена на изпитване при пристигане в лабораторията. Методът трябва да може да сработва в обхвата от 0,999 до 0,9000, като границата на повторяемост отговаря на стандартно отклонение от 0,002.
      Отчетената стойност следва да съдържа поне две значещи цифри.
      4.   Съхраняване на изолатите

      Един потвърден щам на Listeria monocytogenes се съхранява за евентуално по-нататъшно типизиране. Ако се изолират щамове на Listeria monocytogenes както от метода на откриването, така и от метода на изброяването, се съхраняват само изолатите от метода на изброяването.
      Изолатите се съхраняват от националните референтни лаборатории, като се използват съответните методи за събиране на култури, при условие че така се гарантира жизнеността на щамовете за поне две години за целите на типизирането.

         ЧАСТ Г

         ДОКЛАДВАНЕ

      1.   Общи разпоредби

      Информацията, която трябва да се докладва от държавите-членки, доколкото е на разположение или е достъпна, се състои от две по-обхватни категории:

                  а)

                  преглед на координираната мониторингова програма и резултати; прегледът трябва да е под формата на текстуален отчет;

                  б)

                  отделни подробни данни за всяка проба, изпитвана като част от плана за вземане на проби; посочената информация трябва да бъде предоставена в суров вид, като се използват „речникът на данните“ и формулярите за събиране на данни, предвидени в член 5, параграф 2.

            2.   Информация, която трябва да се включи в прегледа на координираната мониторингова програма и резултати

                  а)

                  наименование на държавата-членка;

                  б)

                  дата на започване и приключване на вземането на данните и анализ;

                  в)

                  брой на пробите на готовите за консумация храни, анализирани и събирани от обектите за търговия на дребно:

                              i)

                              меки и полумеки сирена;

                              ii)

                              пакетирана пушена и маринована (gravad) риба;

                              iii)

                              пакетирани месни продукти, преминали термична обработка;

                  г)

                  цялостни резултати:
                  разпространяване и съотношение на пробите, които надвишават границата от 100 cfu/g Listeria monocytogenes в меки и полумеки сирена, пушена и маринована (gravad) риба, както и в месни продукти, преминали термична обработка, обхванати от координираната мониторингова програма;

                  д)

                  описание на пазарите на меки и полумеки сирена, пушена и маринована (gravad) риба, както и в продукти, преминали термична обработка, в държавите-членки:

                              i)

                              приблизителна абсолютна стойност на размера на пазара (ако е известна);

                              ii)

                              пазарен дял на различните видове на обектите за търговия на дребно като супермаркети, малки магазинчета, специализирани бакалии, пазари на открито (ако е известен);

                              iii)

                              пазарен дял на вноса (търговия в рамките на Съюза и внос от трети страни) и вътрешна продукция (ако са известни);

                              iv)

                              пазарен дял на различните видове продукти (ако е известен);

                  е)

                  обекти за търговия на дребно, от които са вземани проби:
                  вид на категориите обекти за търговия на дребно, които попадат в обхвата: напр. супермаркети, малки магазинчета и т.н.;

                  ж)

                  географско разпределение на пробите — градове, които попадат в обхвата на вземането на пробите (процент от населението, попадащо в този обхват);

                  з)

                  описание на процедурата за вземане на пробите на случаен принцип от обектите за търговия на дребно:
                  прилагане на метода за вземане на пробите на случаен принцип за месец;

                  и)

                  бележки по цялостната представителност на програмата за вземане на проби;

                  й)

                  подготовка на проба за изпитване, използвана за измерване на pH;

                  к)

                  аналитичен метод, използван за определяне на активността на водата (aw).

            3.   Информация, която трябва да се включи в индивидуалните подробни данни за всяка проба

                  а)

                  вид на пробата:

                              i)

                              пакетирани меки и полумеки сирена;

                              ii)

                              пакетирана пушена и маринована (gravad) риба;

                              iii)

                              пакетирани месни продукти, преминали термична обработка;

                  б)

                  подвид на пробата:

                              i)

                              сирена, произведени от сурово/термично обработено/пастьоризирано мляко;

                              ii)

                              сирена, произведени от краве/козе/овче/биволско/смесено мляко;

                              iii)

                              узрели на петна, узрели с плесен, саламурени или други узрели сирена;

                              iv)

                              нарязани и ненарязани продукти;

                              v)

                              изстудена/топла пушена или маринована (gravad) риба;

                              vi)

                              видове риба;

                  в)

                  консерванти, използвани за пушени или мариновани (gravad) риби (както е посочено на етикета);

                  г)

                  кора на сиренето, включена в анализа на пробата (да/не, ако да — също и съотношението, ако е известно);

                  д)

                  код на лабораторията, извършила първоначалния анализ;

                  е)

                  дата на вземане на пробата;

                  ж)

                  срок на годност на продукта, от който се взема пробата;

                  з)

                  дата на производство/опаковане (ако е известна);

                  и)

                  температура на повърхността на пробата в обекта за търговия на дребно;

                  й)

                  температура на съхранение в лабораторията до края на срока на годност;

                  к)

                  анализ веднага след вземането на пробата (само за пушена и маринована (gravad) риба)/край на срока на годност;

                  л)

                  дата на започване на анализа в лабораторията;

                  м)

                  откриване на Listeria monocytogenes;
                  качествени резултати (наличие/липса в 25 g);

                  н)

                  определяне на количеството на Listeria monocytogenes:
                  количествени резултати (cfu/g);

                  о)

                  pH (само за пушена и маринована (gravad) риба);

                  п)

                  активност на водата (aw) (само за пушена и маринована (gravad) риба);

                  р)

                  код на града;

                  с)

                  код на обекта за търговия на дребно;

                  т)

                  вид на обекта на търговия на дребно:

                              i)

                              супермаркет;

                              ii)

                              малко магазинче/едноличен търговец;

                              iii)

                              специализирани бакалии;

                              iv)

                              пазари на открито/пазари със селскостопански продукти;

                  у)

                  страна на производство:
                  според отбелязаното в идентификационния знак върху опаковката или търговската документация;

                  ф)

                  първоначално опаковане:

                              i)

                              опаковане с модифицирана атмосфера;

                              ii)

                              вакуумиране;

                              iii)

                              пакетиране в обекта за търговия на дребно (само за сирената);

                  х)

                  органолептични качества на пробата.

      ПРИЛОЖЕНИЕ II

         Брой на пробите, които трябва да бъдат взети за категория готови за консумация храни в държавата-членка

         (посочен в член 4, параграф 5)

                  Държава-членка

                  Население към 1.1.2008 г.
                  (по данни на Евростат)

                  Хармонизиран стратифициран размер на извадката

                  брой
                  (в милиони)

                  %

                  категория храни и етап на анализа (1)

                  общ размер на извадката

                  Белгия — BE

                  10,7

                  2,1

                  60

                  240

                  България — BG

                  7,6

                  1,5

                  60

                  240

                  Чешка република — CZ

                  10,4

                  2,1

                  60

                  240

                  Дания — DK

                  5,576

                  1,1

                  60

                  240

                  Германия — DE

                  82,2

                  16,5

                  400

                  1 600

                  Естония — EE

                  1,3

                  0,3

                  30

                  120

                  Ирландия — IE

                  4,4

                  0,9

                  30

                  120

                  Гърция — EL

                  11,2

                  2,3

                  60

                  240

                  Испания — ES

                  45,3

                  9,1

                  200

                  800

                  Франция — FR

                  63,8

                  12,8

                  400

                  1 600

                  Италия — IT

                  59,6

                  12,0

                  400

                  1 600

                  Кипър — CY

                  0,8

                  0,2

                  30

                  120

                  Латвия — LV

                  2,3

                  0,5

                  30

                  120

                  Литва — LT

                  3,4

                  0,7

                  30

                  120

                  Люксембург — LU

                  0,5

                  0,1

                  30

                  120

                  Унгария — HU

                  10,0

                  2,0

                  60

                  240

                  Малта — MT

                  0,4

                  0,1

                  30

                  120

                  Нидерландия — NL

                  16,4

                  3,3

                  60

                  240

                  Австрия — AT

                  8,3

                  1,7

                  60

                  240

                  Полша — PL

                  38,1

                  7,7

                  200

                  800

                  Португалия — PT

                  10,6

                  2,1

                  60

                  240

                  Румъния — RO

                  21,5

                  4,3

                  60

                  240

                  Словения — SI

                  2,0

                  0,4

                  30

                  120

                  Словакия — SK

                  5,4

                  1,1

                  60

                  240

                  Финландия — FI

                  5,3

                  1,1

                  60

                  240

                  Швеция — SE

                  9,2

                  1,8

                  60

                  240

                  Великобритания — UK

                  61,2

                  12,3

                  400

                  1 600

                  Общо за ЕС

                  497,5

                  100,0

                  3 020

                  12 080

         (1)  За пушена и маринована (gravad) риба: събират се две проби от всяка партида. Една от тези проби се анализира в деня на получаването на пробите в лабораторията, а другата — в края на срока на годност на продукта (вж. приложение I, част В, точка 1.2).

      ПРИЛОЖЕНИЕ III

         Максимален размер на финансовото участие на Съюза в полза на държавите-членки

                  (В евро)

                  Държава-членка

                  Максимална обща сума за съфинансиране на анализи

                  откриване на Listeria monocytogenes

                  изброяване на Listeria monocytogenes

                  pH

                  активност на водата

                  общо

                  Белгия — BE

                  14 400

                  14 400

                  900

                  1 200

                  30 900

                  България — BG

                  14 400

                  14 400

                  900

                  1 200

                  30 900

                  Чешка република — CZ

                  14 400

                  14 400

                  900

                  1 200

                  30 900

                  Дания — DK

                  14 400

                  14 400

                  900

                  1 200

                  30 900

                  Германия — DE

                  96 000

                  96 000

                  6 000

                  8 000

                  206 000

                  Естония — EE

                  7 200

                  7 200

                  450

                  600

                  15 450

                  Ирландия — IE

                  7 200

                  7 200

                  450

                  600

                  15 450

                  Гърция — EL

                  14 400

                  14 400

                  900

                  1 200

                  30 900

                  Испания — ES

                  48 000

                  48 000

                  3 000

                  4 000

                  103 000

                  Франция — FR

                  96 000

                  96 000

                  6 000

                  8 000

                  206 000

                  Италия — IT

                  96 000

                  96 000

                  6 000

                  8 000

                  206 000

                  Кипър — CY

                  7 200

                  7 200

                  450

                  600

                  15 450

                  Латвия — LV

                  7 200

                  7 200

                  450

                  600

                  15 450

                  Литва — LT

                  7 200

                  7 200

                  450

                  600

                  15 450

                  Люксембург — LU

                  7 200

                  7 200

                  450

                  600

                  15 450

                  Унгария — HU

                  14 400

                  14 400

                  900

                  1 200

                  30 900

                  Малта — MT

                  7 200

                  7 200

                  450

                  600

                  15 450

                  Нидерландия — NL

                  14 400

                  14 400

                  900

                  1 200

                  30 900

                  Австрия — AT

                  14 400

                  14 400

                  900

                  1 200

                  30 900

                  Полша — PL

                  48 000

                  48 000

                  3 000

                  4 000

                  103 000

                  Португалия — PT

                  14 400

                  14 400

                  900

                  1 200

                  30 900

                  Румъния — RO

                  14 400

                  14 400

                  900

                  1 200

                  30 900

                  Словения — SI

                  7 200

                  7 200

                  450

                  600

                  15 450

                  Словакия — SK

                  14 400

                  14 400

                  900

                  1 200

                  30 900

                  Финландия — FI

                  14 400

                  14 400

                  900

                  1 200

                  30 900

                  Швеция — SE

                  14 400

                  14 400

                  900

                  1 200

                  30 900

                  Великобритания — UK

                  96 000

                  96 000

                  6 000

                  8 000

                  206 000

                  Общо за ЕС

                  724 800

                  724 800

                  45 300

                  60 400

                  1 555 300

      ПРИЛОЖЕНИЕ IV

         Сертифициран финансов доклад за изпълнението на координираната мониторингова програма за Listeria monocytogenes в подбрани категории готови за консумация храни

      Отчетен период: от … до …

         Заявление за направените разходи за координираната мониторингова програма, които са допустими за финансово участие от Съюза

      Номер на решението на Комисията, с което се предвижда финансово участие от Съюза: …

                  Разходи, свързани със

                  Брой изпитвания

                  Общ размер на разходите, направени за анализ през отчетния период (в национална валута)

                  Анализ за откриване на Listeria monocytogenes

                  Анализ за изброяване на Listeria monocytogenes

                  Анализ за определяне на pH

                  Анализ на активността на водата (aw)

            Декларация от бенефициера
      Удостоверявам, че:

                  —

                  горепосочените разходи са действителни, направени са за изпълнение на задачите, предвидени в Решение 2010/75/ЕС, и без тези разходи не би било възможно точното изпълнение на тези задачи;

                  —

                  всички подкрепящи документи за разходите са налице за целите на одита;

                  —

                  за провеждането на координираната мониторингова програма не е поискано друго участие от Съюза.

            Дата: …
      Финансово отговорно лице: …
      Подпис: …